**ELŐTERJESZTÉS**

Tiszavasvári Város Önkormányzata Képviselő-testületének

2018. augusztus 29-én tartandó rendkívüli ülésére

#### Az előterjesztés tárgya: TOP-3.2.2-15 kódszámú ,,Komplex energetikai fejlesztések Tiszavasváriban” című pályázat közbeszerzési eljárásának eredményéről

Melléklet:

A napirend előterjesztője: Sipos Ibolya (előadó)

Az előterjesztést készítette: Dampf-Kiss Brigitta (témafelelős)

Az előterjesztés ügyiratszáma: TPH/12985-/2018

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2018. augusztus 22.

#####  Dampf-Kiss Brigitta

 témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Dampf-Kiss Brigitta

## ELŐTERJESZTÉS

### A Képviselő-testülethez

**TOP-3.2.2-15 kódszámú ,,Komplex energetikai fejlesztések Tiszavasváriban” című pályázat közbeszerzési eljárásának eredményéről**

Tisztelt Képviselő-testület!

A Képviselő-testület 2018. április 13-án arról tájékoztattam, hogy a tavalyi év szeptemberében indult TOP-3.2.2-15-SB1-2016-00012 kódszámú ,,Komplex energetikai fejlesztések Tiszavasváriban” című nyertes **pályázat megvalósulásához**, melynek keretében 5 épületre napelem kerül, 3 épületre pedig hőszivattyú, **épületváltozásra van szükség**, ugyanis a pályázatban eredetileg szereplő Fülemüle óvodára tervezett napelem kihelyezése nem kivitelezhető. Ennek oka, hogy az óvodának nincs külön villanyóra főmérője, csak almérővel csatlakozik a Tiszavasvári Általános Iskolához. Az óvoda helyett, mint ahogy arról már értesült a Képviselő-testület, a kollégákkal folytatott hosszas felmérések után a Kornisné Liptay Elza Szociális és Gyermekjóléti Központra javasoltuk a változtatást. A projektmenedzsment 2018. február 28. napján be is adta az erre vonatkozó műszaki változásbejelentést a Magyar Államkincstárhoz, illetve ez okból kifolyólag egy határidő kitolásra is szükség volt, ugyanis a tervezett 2018. július 31-e már nem volt tartható, ezért a 2018. október 31. napjára módosított projektzárási időpont kérelem is benyújtásra került.

A testületi döntést követően 2018. április 13. napján kiküldésre került az ajánlattételi felhívás, melyre az ajánlatokat 2018. április 26-ig vártuk. 2018. április 25-én az önkormányzat közbeszerzési szakértőjéhez érkezett egy tisztázó kérdés, mely megválaszolása szükséges volt az ajánlattétel benyújtásához, ami a bontás időpontjának meghosszabbítását eredményezte. A beérkezett ajánlatok 2018. május 04. napján felbontásra kerültek, mely érvényességi vizsgálata során kiderült, hogy hiánypótlás kiírása szükséges.

Beérkezett ajánlatok:

Aedium Építőipari és Kereskedelmi Kft.: bruttó 152.605.000 Ft

Szikla Terv Kft.: bruttó 176.601.155 Ft

Borsod Fertrans Kft.: bruttó 166.219.935 Ft

A hiánypótlás kiküldésére 2018. május 28-án került sor. A hiánypótlásban megadott teljesítési határidő 2018. június 08. napja volt. Mind a 3 ajánlattevő benyújtotta a hiánypótlást, azonban hiánypótlások nem voltak megfelelőek és a felvilágosításokat is csak részben adták meg.

Ezen okokból kifolyólag az ajánlatok érvénytelenek, és az eljárást a Kbt. 75.§ (1) bekezdés b) pontja alapján eredménytelenné nyilvánítani szükséges.

Kérem a Tisztelt Képviselő-testületet, hogy a fenti körülmények figyelembevételével apályázat megvalósításához szükséges közbeszerzési eljárás eredménytelenségéről - a határozat-tervezetnek megfelelően - döntést hozni szíveskedjenek.

Ahhoz, hogy még egy érvényes közbeszerzés lefolytatására sor kerülhessen, a 2018. október 31-ei projektzárás sem tartható már, ezért kérvényezni fogjuk a projekt következő évre való kitolását. Konkrét időpont még nincs ezt illetően, mivel a projektmenedzsmenttel még egyeztetések szükségesek, de a későbbiekben tájékoztatni fogom a Képviselő-testületet erről is.

Tiszavasvári, 2018. augusztus 22.

 **Sipos Ibolya**

 **általános helyettesítéssel**

 **megbízott alpolgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2018. (VIII.29.) Kt. számú**

**határozata**

**TOP-3.2.2-15 kódszámú ,,Komplex energetikai fejlesztések Tiszavasváriban” című pályázat közbeszerzési eljárásának eredményéről**

Tiszavasvári Város Önkormányzata Képviselő-testülete

1. Dönt arról, hogy a Nívó-Clean Bt. (4275 Monostorpályi, Bajcsy Zs. u. 1/C) által elkészített a TOP-3.2.2-15-SB1-2016-00012 kódszámú„Komplex energetikai fejlesztések Tiszavasváriban”című pályázat kiviteli munkáival kapcsolatos közbeszerzési felhívásra érkezet Aedium Építőipari és Kereskedelmi Kft., Szikla Terv Kft., Borsod Fertrans Kft. ajánlatai érvénytelenek, és az eljárást a Kbt. 75.§ (1) bekezdés b) pontja alapján eredménytelenné nyilvánítja.
2. Felkéri a polgármestert, hogy
* készítsen elő egy új ajánlattételi felhívást
* folytasson egyeztetéseket a projekt zárásának időpontjáról

**Határidő:** azonnal, illetve esedékességkor **Felelős:** Sipos Ibolya

 általános helyettesítéssel

 megbízott alpolgármester